Այսօր, նոյեմբերի 9-ին, Ավագ դպրոցի ընթերցասրահում, 10-րդ դասարանի տնտեսագիտության դասընթացի շրջանակներում տեղի ունեցավ հանդիպում-քննարկում «Սեբաստացի մոլ» բիզնես կենտրոնի հմակարգող Լիլի Եղիազարյանի հետ: Հանդիպման նպատակն էր խթանել Ավագ դպրոցի սովորողների ներառումը կենտրոնի կողմից իրականացվող նախագծերում, ինչպես նաև հանդես գալ նոր նախագծեր և գաղափարների առաջարկով: Հանդիպումը հատկապես արժեքավոր էր նրանով, որ նախագծերի ներկայացումից զատ, եղան ոչ միայն նոր նախագծերի առաջարկներ, այլ նաև քննարկմանը զուգահեռ կոնկրետ նախագծերի շրջանակում սովորողների կողմից ձևավորվեցին խմբեր, որոնք առաջիկայում պետք է ներկայանան և ներկայացնենք իրենց կատարած գործնական աշխատանքերը կամ որ նույնն է բիզնես նախագծերը` իրենց արդյունքով: Քաջ գիտակցելով, որ հանդիպման արդյունավետության գնահատականը չափվում է կոնկրետ և տեսանելի արդյունքով, հուսով ենք, որ կբավականացնի պահանջվող հետևողականությունը նախագծերի իրականացման ընթացքում: